**ЧИТАЛИЩЕ „ОТЕЦ ПАИСИЙ - 1927”**

2817; Р.България; обл.Благоевград; общ.Сандански; с.Левуново; ул.”Кочо Лютата”№1;

E-mail: chitalishtelevunovo@abv.bg

**ПРОЕКТО – ПРОГРАМА**

**НА ЧИТАЛИЩЕ „ОТЕЦ ПАИСИЙ - 1927”- с.Левуново**

**за 2021год.**

1. **ПРЕДВИДЕНИ МЕРОПРИЯТИЯ ЗА 2021г.:**

**1. м. Януари**

* "Нова година - нов късмет". Сурвакари.
* Забавно – увеселителна вечер „**Бабин ден**” съвместно със самодейците от читалищата в с.Джигурово и с.Пирин.
* Забавно – увеселителна вечер посветена на „Деня на родилната помощ”.

**2. м.Февруари**

* Подреждане на кът – витрина посветена на 148год. от гибелта на Васил Левски
* Обявяване на конкурс за есе и рисунка посветена на 3 март.
* Влюбени и лозари – емоции и традиции.
* Участие на ЖПГАФ „ЗДРАВЕЦ” във фестивала „Трифон Зарезан” в с.Баничан, общ. Гоце Делчев
* Литературно четене и обсъждане, в Клуба любители на книгата, на романа на Иван Вазов – „Под игото”.
* „Тайните на бабината ракла”**.** Как да бродираме карета. Жените доброволки към читалището предават уменията си на момичетата от Клуба по занаяти.

**3. м.Март**

* Честване Денят на самодееца с фолклорните групи на читалището.
* Детско утро посветено на Баба Марта. Изложба на мартеници изработени от деца.
* Награждаване на победителите от конкурса за есе и рисунка.
* Забавно – увеселителна вечер посветена на 8-ми март – Деня на жената. Програма изнесена от самодейните състави на читалището и гостите самодейци от читалищата в с.Джигурово, с.Пирин и с.Катунци.
* Посрещане на първа пролет с излет. Пролетна вечер с участието на самодейния състав на читалището.
* „От раклата на баба”. Подреждане изложба на стари тъкани черги, китеници и изделия за бита.
* „Красотата на тъканите в традициите и бъдещето”.Продължаване на местните традиции и занаяти. Жените доброволки към читалището учат децата в Клуба по занаяти как се преде вълна.

**4. м.Април**

* Лазаруване на момичетата от ДПТФГ „Лаленце”.
* Откриване на седмицата на детската книга и изкуствата за деца. Изложба на изделия изработени от децата, подредена в залата на читалището, отворена за посетители през цялата седмица.
* „Как да нашарим великденско яйце”. Разучаване на начините за шарене на яйца по стар местен обичай с орехова шума и шаренето им чрез използване на листа от молоха и индрише.
* Великденски базар. Изложба на великденски козунаци и писани яйца.
* "Да живееш, значи да се бориш. Робът — за свобода, а свободният — за съвършенство." 106 год. от гибелта на Яне Сандански. Беседа на тема : Яне Сандански и Левуново.

**5. м.Май**

* „Свети Георги тебе молим с нас по пътя да вървиш”. Честване храмовия празник на църквата – музей „Свети Георги” в с.Левуново.
* 9 май - Ден на Европа. Да покажем, че младите хора могат да управляват и обучават успешно.
* Участие на ЖПГАФ „Здравец” и ДТПФГ „Лаленце” във фестивала в гр.Костандово.
* Пресукването на прежда с рудан в Клуба по занаяти.
* Честване Денят на славянската писменост, българската просвета и култура. Беседа в библиотеката на тема: „Делото на светите братя Кирил и Методий”
* Музикална програма изнесена от самодейните състави на читалището послучай празника на селото в двора на параклиса „Света Троица”.

**6. м.Юни**

* Детско утро посветено на „1-ви юни – международен ден на детето”. Награждаване на победителите от конкурса за есе : „Ботев и свободата на България”.
* Участие на Фолклорните групи във Международния фестивал „Илинденски денови” в гр.Битола, Р.Македония.
* „Шарените чорапи на баба”. Изплитане на чорапи за фолклорната група. Жените доброволки учат децата как да плетат и шарят чорапи към носиите си в Клуба по занаяти.

**7. м.Юли**

* Беседа с Клуба любители на книгата, на тема: „Христо Г. Данов – преводач, общественик и книгоиздател”.
* Участие на Фолклорните групи в Международния фестивал „Евро Фолк – Черно море” – Несебър

**8. м.Август**

* Участие на ЖПГАФ „Здравец” в Международния фестивал в с.Дорково
* Участие на ЖПГАФ „Здравец” във Националния фестивал в с.Делчево.
* Участие на ЖПГАФ „Здравец” във Международния фестивал в с.Петрово.

**9. м.Септември**

* Участие на ЖПГАФ „Здравец” и ДТПФГ „Лаленце” в Международния фестивал „БОБ ФЕСТ – Радуил”.
* Участие на ЖПГАФ „Здравец” в Международния кулинарен събор на Баницата и баничанския лук – с.Баничан
* „Съединението прави силата”. Подреждане на кът-витрина посветена на 136 год от Съединението на Княжество България и Източна Румелия.
* „Сезоните: багри от природата”. Подреждане на изложба на изделия изработени от децата от Клуба по занаяти.
* 113 год. от обявяване независимостта на България. Лекция във библиотеката на тема: „Спомени от 1908год.”
* Събор на с.Левуново. Богата музикално – артистична програма с участието на самодейните състави към читалището.

**10. м.Октомври**

* Начало на учебната година в Клубовете по интереси.
* Участие на ЖПГАФ „Здравец” и ДПТФГ „Лаленце” в Международният фестивал Брезница, общ.Гоце Делчев
* Участие на ЖПГАФ „Здравец” и ДПТФГ „Лаленце” в Международният фестивал „Малешево пее и танцува” – с.Микрево.
* 109 год от освобождението на Сандански и общината. Празничен концерт и поднасяне на венци пред чешмата-паметник в центъра на с.Левуново.
* Обсъждане на романа „Илинден” от Димитър Талев в Клуба любители на книгата.
* „Сама ще изтъча черга”. Разучаване технологията за тъкане на черги и китеници в Клуба по занаяти.

**11. м.Ноември**

* Ден на народните будители. „Петър Берон и неговият „Рибен буквар”.
* Обсъждане на драмата „Иванко” от Васил Друмев в Клуба любители на книгата.

**12. м.Декември**

* Как да направим сурвачка. Изработване на сурвачки в Клуба по занаяти.
* Изложба на сурвачки подредена в залата на читалището.
* Коледна забава, в залата на читалището. Много музика, танци и весела томбола.
* Новогодишна фиеста. Музикална програма изнесена от самодейците на читалището. Кулинарен конкурс с награди. Новогодишна томбола. Музика и танци.

Отговорници за мероприятията:

Мая Стоименова –секретар и художествен ръководител на фолклорните групи

Петранка Тотева – библиотекар

 Лице за контакти: Мая Стоименова – Секретар на НЧ”Отец Паисий - 1927” – с.Левуново

 Тел.за контакт: 0897424575

**ІІ. ФОРМИ НА РАБОТА**

1. Женска певческа група за автентичен фолклор „Здравец” – 10 жени
* репетициите се провеждат два пъти седмично във вторник и четвъртък
* сезон пролет – лято от 20.00 – 21.30часа
* сезон есен – зима от 18.30 – 20.00 часа
* през зимата се организират седенки всеки трети четвъртък от месеца от 19.00 – 20.30часа
1. Клуб любители на книгата – 10 ученика
* събират се един път – всеки последен петък от месеца от 16.30 – 17.30часа
1. Клуб по занаяти „От раклата на баба” – 8 момичета
* събират се два пъти месечно – всеки първи и трети петък от месеца от 16.00 – 17.00часа
1. Клуб по начална компютърна грамотност – 2 групи /възрастни и деца/
* събират се 2 пъти седмично:
* възрастните – понеделник и сряда от 13:30 ч. до 14:30 ч.
* децата – вторник и четвъртък от 15:30 ч. до 16:30 ч.

**ІII. ПРОЕКТО – БЮДЖЕТ НА ЧИТАЛИЩЕТО ЗА 2020год.**

* 1. **Приходи :**
* От държавни субсидии – 18 975,00лв.
* От наеми - 600,00лв.
* От членски внос – 60,00лв.
* От проекти – 1 000,00лв.
* От дарения –   500,00лв.

ОБЩО – 21 135,00лв.

1. **Разходи :**
* Заплати и Осигуровки – 16 337,40лв.
* Книги – 500,00лв.
* Интернет – 300,00лв.
* Консумативи – 500,00лв.
* Командировъчни – 500,00лв.
* За участия във фестивали – 2 000,00лв.
* Други разходи – 1 000,00лв.

ОБЩО – 21 137,40лв.

**ЧИТАЛИЩЕ „ОТЕЦ ПАИСИЙ - 1927”**

2817; Р.България; обл.Благоевград; общ.Сандански; с.Левуново; ул.”Кочо Лютата”№1;

E-mail: chitalishtelevunovo@abv.bg

**Изх.№ 52 / 30.10.2019год.**

**с.Левуново**

 **До Кмета**

 **на община Сандански**

 **гр. Сандански**

**П Р Е Д Л О Ж Е Н И Е**

**От Маргарита Йорданова Комова - Председател**

**на читалище “Отец Паисий - 1927” – с. Левуново, община Сандански**

 **Уважаеми господин Кмет,**

 **Във връзка с измененията Закона за Народните Читалища (ЗНЧ), за промените в начина на планиране и отчитане на дейността на читалищата. Предоставяме на Вашето внимание, Годишната програма за развитие на читалищната дейност в с.Левуново, към която сме приложили планираните дейности в читалището за 2020год., формите на работа и проекто-бюджета за тяхното финансиране.**

 **Внасяме предложението в законоустановения срок и се надяваме да бъде разгледано и одобрено.**

**30.10.2019год. Председател: М. Комова**

**с.Левуново**